==== Anden begravelse: Hildeburgs fæller (linje 1107–24) ====
Den anden begravelse er af [[Hildeburh|Hildeburgs]] fæller og er kvadets andet ''fitt''.<ref name="Greenblatt"/> Der synges om begravelsen i Heorot som en del af de sange, der synges for at markere Beovulfs sejr over Grendel. Hildeburgs bror [[Hnæf]]s død, hendes søn(ner)s død og hendes mand [[Finn (friser)|Finn]], den frisiske konges død, bliver der sunget om som resultat af kampen i [[Frisland]] mellem den danske [[høvding]] Hnæf og hans hird og Finns tilhængere. Scylds begravelse viser gravgaver for velstående døde.<ref name="Greenblatt"/> Hildeburgs pårørende er begravet med deres rustninger og guld, for at vise deres betydning.<ref name="Owen-Crocker"/> Den anden begravelse er en [[kremering]] og ingen skibsbegravelse. Desuden fokuserer digteren på de stærke følelser, der må have været hos dem, der døde i kamp.<ref name="Greenblatt"/> Sådanne blodige detaljer som "''hovederne smelt[er], flænger [springer] op … og blodet [fosser] ud fra kroppens sår,''"<ref name="Greenblatt"/> skildrer krig som gruopvækkende snarere end strålende.<ref name="Owen-Crocker"/> Selv om digteren ser temaet ejendele som vigtigt, selv i døden, bliver udsagnet om ærefuld kamp udfordret af udsagn om krig som "den onde natur". Den anden begravelse har emner, der står i skarp kontrast til dem i den første, og ved en ændring i plottets retning, som fører til Beovulfs kamp mod Grendels mor.
Historie Folkeminde